水西山中
汪铢 (Yuan)
五峰联气胍，一径入烟霞。晴井蒸阴雨，旱渠流落花。山依东晋庙，溪对古官衙。门障延青海，滩流涌白沙。虎羊列蟠踞，翁仲半敧斜。剑履扃幽室，衣冠忆故家。经钟朝听击，斋鼓昼闻挝。窃火猿烧笋，淘泉僧煮茶。暖蕉翻贝叶，朝树晒袈裟。石窦秋浇薤，岩池夏沤麻。山居元寂静，尘径自纷华。此意高人解，移居未有涯。